Source: http://celamko.blogspot.co.uk/2012_12_09_archive.html
Timestamp: 2017-03-25 13:37:30+00:00

Document:
Na tretiu adventnú nedeľu dostanú malí koledníci slovenských farností požehnanie biskupov na ohlasovanie tohtoročnej Dobrej noviny – narodenia Ježiša Krista. Svätú omšu, pri ktorej žilinský diecézny biskup Mons. Tomáš Galis vyšle koledovať deti žilinskej diecézy, odvysiela RTVS v priamom prenose v nedeľu 16. decembra 2012 o 11.00 na Dvojke, z Kostola sv. Petra a Pavla v Pruskom. Koncelebrantmi bohoslužby sú správca farnosti v Pruskom Ivan Kňaze a ilavský dekan Peter Jurčík. Dobrá novina je kolednícka akcia spojená so zbierkou pre projekty rozvojovej spolupráce v afrických krajinách. Peniaze od slovenských darcov pomáhajú postihnutým deťom a ženám v Keni, ale tiež ľuďom, ktorí trpia nedostatkom vody. V južnom Sudáne podporuje Dobrá novina prevádzku nemocníc, v Etiópii vzdelávanie detí a žien, v Ugande zas podporu pre siroty, ktorých rodičia zomreli na AIDS. Tradičnú kolednícku akciu organizuje eRko – Hnutie kresťanských spoločenstiev detí v spolupráci s katolíckymi farnosťami a Pápežskými misijnými dielami. Predpokladá sa zapojenie vyše 26 tisíc detí v približne 1100 mestách a obciach na celom Slovensku. Finančný výnos minuloročnej zbierky Dobrej noviny predstavuje vyše 900 tisíc eur.
Neposlušnosť voči Svätému Otcovi je
podľa cirkevného právnika Štefana Mordela vždy vážnym previnením. Ako povedal
dnes pre agentúru SITA, je veľmi povážlivé, že odvolaný arcibiskup Róbert Bezák
opäť prehovoril pred médiami, hoci podľa rozhodnutia Svätej Stolice sa má
zdržiavať vyjadrení pre médiá. Už samotný fakt, že vystupuje v médiách, kde
opätovne rieši prípad svojho odvolania, je podľa neho prejavom neposlušnosti
voči pápežovi. „Ak však v slovách arcibiskupa Bezáka bude znak odporu, ak
vzbudí protirečenie proti Svätému Otcovi, je to vážne previnenie, za ktoré sa
vyžaduje sankcia," povedal Mordel. Zároveň upozornil na Kánon 1369, ktorý
podľa neho hovorí totiž veľmi jasne: „Kto na verejnom zhromaždení alebo vo
verejnom prejave, vo verejne rozširovanom spise alebo ináč použijúc spoločenské
oznamovacie prostriedky, vysloví rúhanie alebo ťažko naruší dobré mravy, alebo
sa dopustí urážky proti náboženstvu či Cirkvi, alebo vyvoláva voči nej nenávisť
alebo opovrhovanie ňou, má byť potrestaný spravodlivým trestom“.
Pre laikov sa môže zdať podľa
Mordela tento zákaz vystupovať v médiách prísny, ale cirkev tu musí chrániť
svoju vnútornú identitu, aby sa vyhlo pohoršeniam, na druhej strane, aby sa
chránila dotknutá osoba, ktorá bola postihnutá cirkevným trestom. „Pokiaľ viem,
pánovi arcibiskupovi sa medzi iným vytýkalo aj to, že vysvätil muža na kňaza
bez dovolenia miestneho biskupa, resp. rehoľného predstaveného, čo cirkevné
právo tiež striktne zakazuje v kán. 1383,“ uviedol s tým, že v tomto kánone sa
doslovne hovorí: „Biskupovi, ktorý proti predpisu kán. 1015 vysvätil cudzieho
podriadeného bez zákonnej prepúšťacej listiny, sa počas jedného roka zakazuje
udeľovať posvätný rád. Kto však svätenie prijal, je samým činom od prijatého
posvätného rádu suspendovaný“. Keď teraz arcibiskup Bezák dostal
zákaz vystupovať pred médiami, mal sa tohto nariadenia podľa Mordela striktne
držať. Aj zotrvávanie v neposlušnosti je totiž delikt, za ktorým nasleduje
sankcia. Kán. 1371 v bode 2. hovorí, že spravodlivým trestom má byť potrestaný
ten, kto „ináč Apoštolskú stolicu, ordinára alebo predstaveného, keď zákonne
prikazujú alebo zakazujú, neposlúcha, a po napomenutí zotrváva v
neposlušnosti“. O treste v prípade previnenia
rozhodne Svätá Stolica. Vyšším trestom môže byť suspendácia, teda zákaz
vykonávať posvätné úkony. Mordel tiež upozornil, že neposlušný biskup, ktorý
koná svojvoľne a nerešpektuje rozhodnutie Svätého Otca, môže pokračovať vo
svojej neposlušnosti a svojim konaním môže prispievať k rozbíjaniu vnútornej
jednoty katolíckej cirkvi. Arcibiskup Róbert Bezák sa v týchto
dňoch rozhodol prehovoriť vo viacerých médiách. Tento týždeň reportáž o ňom
odvysielala rakúska televízia ORF, Česká televízia (ČT) odvysiela rozhovor s
odvolaným trnavským arcibiskupom dnes. Cez víkend rozhovory s Bezákom
odvysielajú televízie TA3 v sobotu a Markíza v nedeľu.
Svätý Otec Benedikt XVI. začiatkom
júla odvolal arcibiskupa Róberta Bezáka z pastoračného riadenia Trnavskej
arcidiecézy. Za trnavského arcibiskupa bol Bezák menovaný 18. apríla 2009 a
vysvätený 6. júna. Až do vymenovania nového pastiera pre Trnavskú arcidiecézu
bude jej pastoračným riadením poverený pomocný biskup Ján Orosch ako apoštolský
administrátor „sede vacante“. To znamená, že bude podriadený priamo Svätej
stolici. Vymenovanie administrátora je dočasným riešením. ©2012,
Súd označil za poľahčujúcu okolnosť spoluprácu Pavľučenkova pri vyšetrovaní, keď vypovedal o svojich spolupáchateľoch, jeho priznanie viny, ako aj poskytnutie informácií o ďalších dvoch medializovaných kauzách. Poškodení, deti zavraždenej novinárky, nesúhlasili s ústretovým postojom súdu k Pavľučenkovovi, ktorý podľa ich názoru minimalizoval svoj podiel na trestnom čine a neuviedol meno objednávateľa vraždy.
V kauze vraždy Politkovskej sa pred súdom bude zodpovedať ešte ďalších päť ľudí: bratia Rustam, Ibragim a Džabrail Machmudovovci, Sergej Chadžikurbanov a Lom-Ali Gajtukajev. Anna Politkovská bola známa ruská novinárka, spisovateľka a aktivistka za ľudské práva, kritička ruského prezidenta Vladimira Putina i ruského postupu počas vojny v Čečensku. Dňa 7. októbra 2006 ju zastrelili vo výťahu domu, v ktorom v Moskve bývala. Po absolvovaní štúdia žurnalistiky Politkovská pracovala v denníku Izvestija, v podnikových novinách spoločnosti Aeroflot, v denníku Obščaja gazeta a Novaja gazeta. V článkoch kritizovala autoritatívne tendencie ruskej vlády, jej skorumpovanosť, ako aj pomery v ruských bezpečnostných silách. Za svoju prácu dostala viacero medzinárodných cien, vrátane prestížnej Ceny Olofa Palmeho (2005) či Svetovej ceny slobody tlače UNESCO, ktorú dostala už in memoriam.
Politkovská patrila k najväčším kritikom Vladimira Putina. Obviňovala ho, že mu ide len o koncentráciu moci do vlastných rúk a že chce v Rusku nastoliť novú diktatúru, ktorá potláča akékoľvek prejavy občianskej aktivity. Kritizovala ho aj za postup Moskvy v Čečensku a za porušovanie ľudských práv, ktorého sa tam Rusi dopúšťajú. Putina obvinila aj zo zodpovednosti za teroristický útok na Divadlo na Dubrovke v roku 2002 a na základnú školu v severoosetskom Beslane o dva roky neskôr.
L.A. Reid si vyslúžil úspech a uznanie na hudobnej scéne ako spoluzakladateľ vydavateľstva LaFace Records. K celosvetovej sláve pomohol takým interpretom ako Avril Lavigne, Mariah Carey, Pink, Justin Bieber, Rihanna, Kanye West, Toni Braxton, Kerli, TLC, Usher, Ne-Yo, Rick Ross, Young Jeezy, Ciara, OutKast či Dido. Súčasťou spomínanej súťaže sa stal v roku 2011, keď si do kresla porotcu sadol spolu so Simonom Cowellom, Nicole Scherzinger a Paulou Abdul. Speváčky v aktuálnom druhom ročníku vystriedali kolegyne Demi Lovato a Britney Spears. Zatiaľ nie je známe, kto bude jeho náhradou v treťom ročníku speváckej šou. Informácie pochádzajú z webovej stránky magazínu People. ©2012, Autorské práva SITA a.s a uvedené agentúry. Všetky práva vyhradené. Opätovné vydanie alebo rozširovanie obsahu tejto správy bez predchádzajúceho písomného súhlasu SITA a.s. a uvedených agentúr je výslovne zakázané. o
Ministerstvo kultúry predložilo vo štvrtok 13. decembra do medzirezortného pripomienkového konania návrh novely vyhlášky, ktorou zavádza tzv. druhú časovú oponu. Na jej základe budú môcť vysielatelia zaraďovať programy alebo iné zložky programovej služby, klasifikované ako nevhodné pre vekovú skupinu maloletých do 15 rokov alebo ako vhodné pre vekovú skupinu maloletých od 15 rokov, do vysielania len medzi 20.00 a 06.00 hodinou. V súvislosti so zavedením druhej časovej opony sa upravujú aj niektoré kritériá nevhodnosti a neprístupnosti upravené vo vyhláške. Prípravu novely vyhlášky avizoval už v septembri minister kultúry Marek Maďarič v rámci svojej výzvy voči stupňujúcej sa miere vulgárnosti a nekultúrnosti vo vysielaní celoplošných súkromných televízií na Slovensku. Cieľom navrhovaných zmien je zvýšenie ochrany maloletého diváka vo veku do 15 rokov pred obsahmi nevhodných/neprípustných programov alebo iných zložiek programovej služby, ktoré môžu nepriaznivo vplývať na jeho vývoj. O zvýšení ochrany maloletých divákov pred prípravou vyhlášky rokoval minister kultúry aj so zástupcami súkromných vysielateľov. Predpokladaná účinnosť vyhlášky je od 1. februára 2013.
nezasahuje v zmluve Rozhlasu a televízie Slovenska so štátom ani v dodatku k
nej "žiadnym spôsobom do slobodného dramaturgického výberu konkrétnych
projektov, ktoré budú z príspevku štátu poskytnutého podľa zmluvy financované".
Ako ďalej agentúru SITA po štvrtkovom podpise Zmluvy o zabezpečení služieb
verejnosti v oblasti rozhlasového vysielania a televízneho vysielania na roky
2013 – 2017 a dodatku k nej pre rok 2013 informovalo ministerstvo kultúry,
výber projektov, ktoré bude verejnoprávny RTVS financovať cez zmluvu so štátom
je plne v kompetencii RTVS. Nový program však "musí predovšetkým spĺňať
kritériá verejného záujmu a navyše musí mať aj audiovizuálnu hodnotu, čo
znamená, že by sa program financovaný zo zmluvy mal stať súčasťou fondu
audiovizuálneho dedičstva Slovenskej republiky," zdôraznilo ministerstvo
Marek Maďarič a generálny riaditeľ RTVS Václav Mika podpísali vo štvrtok 13.
decembra Zmluvu o zabezpečení služieb verejnosti v oblasti rozhlasového vysielania
a televízneho vysielania na roky 2013 – 2017 (tzv. zmluva so štátom), ako aj
Dodatok na rok 2013 k tejto zmluve. Ministerstvo kultúry SR pripomína, že
"ide o v Európe štandardný spôsob financovania verejnoprávnych médií. V
prípade Slovenska bude touto cestou štát aj naďalej dominantne prispievať najmä
na podporu pôvodnej tvorby a výrobu pôvodných programov vo verejnom záujme, čím
bude môcť RTVS vo väčšej miere participovať na výrobe nových pôvodných filmov,
rozprávok, dokumentov, vzdelávacích programov a podobne".
Zmluva so štátom,
cez ktorú verejnoprávny rozhlas a televízia dostávajú od roku 2010 prostriedky
na pôvodnú tvorbu, ale aj na investície do techniky, bude od budúceho roka
nová. Doteraz platné zmluvy so štátom zaniknú, nahradí ich jedna spoločná pre
RTVS na roky 2013 - 2017. Dodatok k zmluve na budúci rok 2013 prinesie RTVS 28
miliónov eur, z toho na program Slovenskej televízie 19 miliónov a do
Slovenského rozhlasu tri milióny eur. Rádio Slovakia International (RSI),
vysielanie verejnoprávneho rozhlasu do zahraničia, dostane na rok 2013 jeden
milión a na investície je v návrhu vyčlenených päť miliónov eur. Dokumenty 13.
decembra odobrila Rada RTVS a následne ich podpísali obe zmluvné strany, RTVS a
MK SR. Príspevok zo zmluvy,
ktorý má RTVS získať z budúcoročného dodatku k zmluve so štátom, predstavuje
podľa generálneho riaditeľa RTVS Václava Miku 30 percent z prevádzkového
rozpočtu RTVS. Súčasťou dodatku sú aj investície. Investičné priority budú
súčasťou záväzného plánu investícií RTVS na rok 2013. Jasnou investičnou
prioritou je oblasť spravodajstva. Úpravy v novom texte
zmluvy so štátom zohľadňujú vlaňajšie spojenie Slovenského rozhlasu (SRo) a
Slovenskej televízie (STV) do jedného verejnoprávneho média - RTVS a aj časové
nároky na výrobu televíznych a filmových diel. Pôvodné zmluvy platné pre STV a
SRo do roku 2014 sa rušia. Tak, ako doteraz i k novej spoločnej zmluve pre RTVS
na roky 2013 - 2017 sa bude každoročne uzatvárať dodatok, ktorý špecifikuje
podporu štátu na program, investície a vysielanie do zahraničia. Rámcová zmluva
definuje minimálnu ročnú podporu na 15 miliónov, čo je o jeden milión viac ako
doteraz a dlhšie lehoty na odvysielanie nových pôvodných programov vo verejnom
záujme. Napríklad programy pôvodnej televíznej tvorby bude môcť RTVS odvysielať
do dvoch rokov od roku prijatia prostriedkov na ich výrobu od štátu a
kinematografické projekty budú mať ešte dlhšiu, až päťročnú lehotu na
odvysielanie. Pozitívom zmluvy okrem iného je, že nevyžaduje presnú
charakteristiku programov, stačia jej len programové typy, čo doteraz nebolo. Nový generálny
riaditeľ RTVS Václav Mika upozorňuje, že pre RTVS sú vyššie zdroje zo zmluvy so
štátom nevyhnutné. Dôvodom je finančná situácia RTVS - nedostačujúci príjem
úhrad za vysielanie, tzv. koncesií, a zo zákona klesajúci podiel reklamy vo
vysielaní a tým aj nižšie príjmy z nej. ©2012,
Ivan Mikloš "Nedokážu si představit, že se paní Peake stane přes noc odbornicí na armádu a statní vojáci ji přijmou."
Japonci si zvykli na zemětřesení, jinde si zvykli zase na tajfuny. Česká republika si stejně musí zvyknout na tuto dámičku a její kariérismus, chamtivost a nenasytnost. I úlisnost." Jiří Koskuba, poslanec ČSSD „To nie je diera, na čo on ukazuje, ale je to vyslovene navádzanie na obchádzanie zákona. Podám trestné oznámenie pre podozrenie zo spáchania prečinu navádzania na trestný čin neodvedenie dane a odvodov štátu.“
„ Nemôžem uviesť, koľkí z mimozemšťanov sú medzi nami, keďže by to mohlo spôsobiť paniku Viac o tejto tematike sa dozviete z notoricky známej filmovej série Barryho Sonnenfelda Muži v čiernom." Dmitrij Medvedev
Niekoľko pracovníkov sydneyského rádia 2Day FM dočasne umiestnili do bezpečných hotelov a približne desať manažérov stanice stráži 24 hodín denne bezpečnostná služba. Mimoriadne bezpečnostné opatrenia budú stanicu 2Day FM stáť v prepočte viac ako 60.000 eur týždenne. Vedenie rádia prijalo tieto kroky v reakcii na vyhrážky smrťou voči zamestnancom rádia, ktoré už začala vyšetrovať austrálska polícia.
Terčom hrozieb sa stal aj moderátor Michael Christian, ktorý spolu so svojou kolegyňou Mel Greigovou 4. decembra volal do londýnskej nemocnice, kde ležala tehotná Kate. Vydávali sa za britskú kráľovnú Alžbetu II. a princa Charlesa, čím sa im podarilo získať informácie o zdravotnom stave vojvodkyne. Zdravotná sestra, ktorá ich hovor prepojila do nemocničnej izby, následne spáchala samovraždu. Vyvolalo to rozsiahle pobúrenie i nenávistné reakcie voči obom moderátorom. Austrálska polícia začala v rámci vyšetrovania hrozieb voči rádiu vykonávať pravidelný monitoring internetových sociálnych sietí.
Stanovisko predsedníčky Ústavného súdu Slovenskej republiky Ivetty Macejkovej Stanovisko predsedníčky Ústavného súdu Slovenskej republiky Ivetty Macejkovej Stanovisko predsedníčky Ústavného súdu Slovenskej republiky Ivetty Macejkovej k medializovaným informáciám o sťažnosti Ing. Z. V., ktorá súvisí s kauzou "Gorila" V uplynulých dňoch slovenské médiá publikovali a komentovali informáciu o rozhodnutí Ústavného súdu Slovenskej republiky (ďalej len "ústavný súd") vo veci vedenej pod sp. zn. III. ÚS 97/2012 o sťažnosti Ing. Z. V., ktorý je spájaný s medializovanou kauzou "Gorila". Sťažovateľ Ing. Z. V. vo svojej sťažnosti namietal porušenie jeho základného práva na ochranu súkromia podľa čl. 19 ods. 2 a 3, na nedotknuteľnosť obydlia podľa čl. 21 ods. 1 a 3, na ochranu osobných údajov podľa čl. 22 ods. 1, na súdnu ochranu podľa čl. 46 ods. 1 a nebyť odňatý zákonnému sudcovi podľa čl. 48 ods. 1 Ústavy Slovenskej republiky, základného práva na ochranu súkromia podľa čl. 10 ods. 2 a 3, na nedotknuteľnosť obydlia podľa čl. 12 ods. 1 a 3, na súdnu ochranu podľa čl. 36 ods. 1 a základného práva nebyť odňatý jeho zákonnému sudcovi podľa čl. 38 ods. 1 Listiny základných práv a slobôd, práva na spravodlivé súdne konanie podľa čl. 6 ods. 1 a na ochranu súkromia podľa čl. 8 ods. 1 a 2 Dohovoru o ochrane ľudských práv a základných slobôd postupom Krajského súdu v Bratislave v konaní vedenom pod sp. zn. Ntt-3-D-2879/2005 a jeho rozhodnutím z 23. novembra 2005 a v konaní Krajského súdu v Bratislave vedenom pod sp. zn. Ntt-3-D-482/2006 a jeho rozhodnutím z 18. mája 2006.
Ústavný súd sa v danej veci zaoberal otázkou, či rozhodnutia krajského súdu, ktorými udelil súhlasy na použitie informačno-technických prostriedkov v súvislosti s "odpočúvaním" bytu sťažovateľa, ako aj postup krajského súdu pri tomto rozhodovaní boli v súlade s príslušnými právnymi normami a či spĺňali požiadavky ústavnosti a konformnosti s Ústavou Slovenskej republiky, s Listinou základných práv a slobôd a s Dohovorom o ochrane ľudských práv a základných slobôd. Ústavný súd skúmal konkrétne rozhodnutia krajského súdu, ktoré boli vydané 23. novembra 2005 a 18. mája 2006 a ktoré sťažovateľ napádal, ako aj konkrétny postup krajského súdu, ktorý ich vydaniu predchádzal.
V rámci uvedeného posúdenia zistil, že žiadosti oprávneného orgánu o súhlas s použitím informačno-technických prostriedkov neobsahovali všetky zákonom ustanovené náležitosti. Pokiaľ ide o samotné súhlasy krajského súdu z 23. novembra 2005 a z 18. mája 2006, ústavný súd zistil, že neobsahujú transparentnú identifikáciu osoby sudcu, ktorý mal (ako zákonný sudca) súhlas udeliť, a z ich obsahu nie je dostatočne zrejmé, na základe akých dôvodov boli vydané (akými skutočnosťami boli naplnené zákonom ustanovené podmienky na tento zásah do práva na súkromie), čo je kľúčovým predpokladom ich preskúmateľnosti a posúdenia relevantnosti zásahu do základných práv dotknutej osoby. Ústavný súd neposudzoval otázku, či boli splnené hmotnoprávne podmienky na použitie informačno-technických prostriedkov v danej veci, teda či v prípade, ak by boli splnené zákonom požadované náležitosti žiadostí oprávneného orgánu o súhlas s použitím informačno-technických prostriedkov, ako aj náležitosti rozhodnutí krajského súdu, ktorými súhlasy udelil, mal byť súhlas na použitie informačno-technických prostriedkov v danej veci udelený alebo odopretý. Ústavný súd taktiež neposudzoval vierohodnosť informácií získaných použitím informačno-technických prostriedkov v danej veci.
Rada prerokovala a schválila návrh rozpočtu a programového konceptu RTVS na rok 2013. Návrh predpokladá bežné výdavky vo výške 104.565.879 eur, kapitálové výdavky vo výške 16.183.961 eur. Príjmy RTVS v celkovej výške 121.843.897 eur je tvorený zo štyroch kategórií príjmov, 71.500.000 eur tvorí príjem úhrad za služby verejnosti, nedaňové príjmy 4.243.720 eur, granty a transfery 32.658.314 eur a 13.441.863 eur príjmové finančné operácie. V predchádzajúcich dňoch priniesli médiá správu o prepustení 298 zamestnancov RTVS. „Môžem povedať to, že bol použitý argument, že má odísť takmer tristo pracovníkov. Je to číslo, ktoré je staré už viac ako dva mesiace, bolo to pôvodné číslo, ktoré bolo oznámené na Úrad práce. Dnes ten reálny počet zamestnancov, ktorí sa už neocitli v novej vysielacej štruktúre, je niečo viac ako tretina a nejaké hektické vlny prepúšťania nás už nečakajú,“ uviedol pre TASR generálny riaditeľ Václav Mika.
M. Maďarič nemieni niesť zodpovednosť za právne neplatné úkony svojho predchodcu Vzhľadom na reakciu bývalého ministra kultúry Daniela Krajcera publikovanú dnes v denníku Hospodárske noviny, ktorá sa týka dohody o urovnaní medzi Ministerstvom kultúry (MK) SR a spoločnosťou Tender Media Group, s.r.o., musí MK SR uviesť, že neplatnosť výpovede základnej zmluvy na poskytovanie služieb v súvislosti s digitalizáciou pamäťových a fondových inštitúcií medzi Ministerstvom kultúry SR a spoločnosťou Tender Media Group, s.r.o., nevyplýva len zo spôsobu doručenia výpovede, ale aj zo spôsobu, akým bola uskutočnená.
rada (TR) SR sa v stredu 12. decembra zaoberala aj niekoľkými sťažnosťami
týkajúcimi sa porušenia novinárskej etiky. V jednom prípade rozhodla o porušení
kódexu etiky novinára.
Išlo konkrétne o článok "Ako sa žije v extrémnej rodine", uverejnený
v regionálnom týždenníku Trnavský hlas. "Aj napriek tomu, že sťažovatelia
súhlasili s napísaním článku, médiá prijali vo svojej rodine, tie nemajú právo
sa v článku vyjadrovať spôsobom, ktorý znižuje česť, dobré meno a dôstojnosť
sťažovateľa," upozornila TR SR.
V sťažnosti na denník SME v súvislosti s článkom "Karikatúry nemajú v
spravodajstve miesto" zobrala rada okrem iného do úvahy, že v článku
redakcia dala priestor trom zúčastneným stranám na vyjadrenie, a preto podľa
nej k porušeniu kódexu etiky novinára nedošlo.
Ďalší prípad, kde nebol porušený predmetný kódex, sa týkal článku
"Podvodník radí v televízii", ktorý uverejnil týždenník Život.
"Sloboda slova zahŕňa aj právo novinára slobodne si zvoliť tému článku a
uverejnenie článku kritizujúceho konkrétnu osobu nie je nikdy podmienené
súhlasom dotknutej osoby s jeho uverejnením. Opačný prístup by znamenal
popretie slobody slova," konštatovala rada.
Ako ďalej pripomenula, redaktorka v tomto prípade nadviazala na skoršie články
uverejnené odporcom a čerpala informácie z verejne dostupných zdrojov, najmä z
internetu, televízneho vysielania a autorizáciu by si vyžadoval rozhovor,
citácie, ktoré sa však obsahom článku nestali. "Posolstvom článku bolo
primárne vyjadriť kritický postoj redaktorky k spoplatneným rozhovorom s
osobami zaoberajúcimi sa veštením, jasnovidectvom či numerológiou,"
podčiarkla TR SR.
Niektoré sťažnosti nemohla prerokovať, keďže nemala k dispozícii kompletnú
dokumentáciu. Zaoberať sa nimi bude vo februári budúceho roka.
OZNÁMENIE: Spravodajstvo TV Markíza opäť profesionálne zlyhalo OZNÁMENIE: Spravodajstvo TV Markíza opäť profesionálne zlyhalo V stredu 12. decembra 2012 vláda SR schválila transakčné dokumenty k zmene vlastníckych pomerov v spoločnosti Slovak Gas Holding, čím umožnila predaj vládou M. Dzurindu v roku 2001 sprivatizovaného 49-% podielu spoločnosti SPP, a. s. Vláda SR si týmto rozhodnutím a rokovaniami, ktoré mu predchádzali, fakticky vytvorila priestor a možnosť významne posilniť svoje postavenie a vplyv v SPP. Dosiahla to napriek tomu, že to nebola ona, kto predával svoj podiel, a preto mala len obmedzené možnosti, ako do operácie vstúpiť, a už vôbec nemala možnosť ovplyvniť, komu súkromní vlastníci odpredajú svoj podiel, ktorý získali v trestuhodnej privatizácii vlády M. Dzurindu. Napriek týmto zásadným obmedzeniam vláda SR získala možnosť zvýšiť svoj podiel v materskej spoločnosti SPP z 51 % na 100 %, čím získa bezvýhradný vplyv na návrhy cien plynu pre domácnosti a firmy na Slovensku a vylúči tak do budúcnosti riziko rôznych arbitráží so spoluvlastníkom spoločnosti. Rovnako v rokovaniach s budúcim, súkromnými vlastníkmi menšinového podielu vybraným vlastníkom, dosiahla, že bude mať garanciu vyplatenia 300 miliónov eur dividend ročne po dobu štyroch rokov. V dcérskych spoločnostiach Eustream a SPP Distribúcia zostane stav nezmenený: teda štát tu bude mať prostredníctvom SPP 51-% podiel a nový súkromný partner 49-% podiel v spoločnostiach; manažérska kontrola ostane v rukách nového spolumajiteľa.
Toto je fakticky stav, ktorý vyrokovala a schválila vláda SR a v súčte znamená významné posilnenie pozície štátu v SPP, a to napriek obmedzeným možnostiam, ktoré vláda v tejto zmene vlastníckej štruktúry mala. Úplne iný obraz tejto udalosti však ponúkol verejnosti redaktor Televíznych novín TV Markíza T. Velecký vo svojom včerajšom spravodajskom príspevku, v ktorom skreslil reálne skutočnosti, zamlčal podstatné okolnosti alebo vyslovene klamal a prakticky svojím "spravodajstvom" úplne prebral opozičnú rétoriku v tejto téme. Príspevok uviedol klamstvom o "uzavretí obchodu" vládou SR, pričom je zrejmé, že nie vláda SR, ale súkromní vlastníci predávali svoj podiel. Taktiež už v úvode aj titulkom príspevku vytvoril obraz o tom, akoby vláda SR vpustila "finančných žralokov" do SPP, kým základným faktom je, že nie vláda vyberala, ale súkromný vlastník predával. Následne redaktor odignoroval skutočnosti dokladajúce možnosť zásadného posilnenia vplyvu štátu v podniku, vyhnutie sa možným budúcim arbitrážam či garanciu 300 mil. príjmov z dividend, a naopak - prebral kritický pohľad opozície, prevažne tých strán, ktoré boli pri trestuhodnej privatizácii podniku v roku 2001. Svoj príspevok ako taký postavil na strate vplyvu štátu na údajne najlukratívnejšie dcérske spoločnosti SPP, zatiaľ čo skutočnosť je taká, že v tejto oblasti sa na dnešnom stave vplyvu štátu nič nemení. Vzhľadom na to, že ostatné médiá tému priniesli vo veľmi vecnej rovine, neporovnateľne objektívnejšej ako menovaný redaktor, vyvstáva pre nás otázka, na koho objednávku alebo s akými motívmi takto redaktor konal. Vzhľadom na opakované neobjektívne, tendenčné až lživé spravodajstvo menovaného redaktora podáva Úrad vlády SR tri jeho príspevky, vrátane tohto včerajšieho na tému SPP, na preverenie Radou pre vysielanie a retransmisiu.
39 poslancov NR SR sa na Rade pre vysielanie a retransmisiu sťažuje na
vysielanie Televízie JOJ. Poslancom prekáža relácia z utorka 11. decembra Súdna
sieň. Ako povedala dnes pre agentúru SITA nezaradená poslankyňa Jana Žitňanská,
informácie, ktoré odzneli v relácii, mohli ohroziť vývoj maloletých a narušiť
ľudskú dôstojnosť. „Zábery na erotické pomôcky a dialógy o extrémnych
sexuálnych praktikách v podvečerných hodinách, kedy je pred obrazovkami aj
detský divák, považujeme za nanajvýš nevhodné,“ uviedla.
sťažnosť sa podpísalo 39 poslancov zo všetkých parlamentných strán s výnimkou
liberálov. Sťažnosť podporil aj predseda parlamentného výboru pre kultúru a
médiá Dušan Jarjabek (Smer-SD). „Aj takýmto spôsobom chceme poukázať, že
ochrana maloletých je vo vysielaní kritická,“ uviedla Žitňanská. Podľa nej pri
sťažnosti nejde o vytĺkanie politického kapitálu, keďže sú pod ňou podpísaní
poslanci z viacerých strán. ©2012,
Austrálska rada pre médiá zisťuje, ktorý z manažérov rozhlasovej stanice 2Day FM dal súhlas na odvysielanie záznamu falošného telefonátu dvoch moderátorov s personálom londýnskej Nemocnice kráľa Eduarda VII. ohľadom stavu tehotnej vojvodkyne z Cambridge.Predpokladá sa, že práve stres po udalosti neskôr dohnal k samovražde zdravotnú sestru Jacinthu Saldanhovú, ktorá falošný telefonát prepojila z recepcie do izby vojvodkyne z Cambridge. Podľa kódexu platného pre komerčné rádiá musí pred nahrávkou súkromného rozhovoru dať druhá strana súhlas na odvysielanie, pripomína agentúra DPA. Mediálna spoločnosť Southern Cross Austereo (SCA) so sídlom v Sydney, ktorá vlastní stanicu 2DAY FM, tvrdí, že telefonát sa vysielal zo záznamu, nie naživo. Okrem toho sa údajne pred jeho odvysielaním päťkrát pokúšali kontaktovať vedenie londýnskej nemocnice. Záležitosť konzultovali aj s právnikmi.Manažment rozhlasovej stanice odmieta zverejniť, kto sa snažil spojiť s londýnskou nemocnicou, aby si vyžiadal súhlas, a kto dal súhlas na odvysielanie telefonátu.Vyšetrovanie sa začalo krátko po tom, ako obaja moderátori - Mel Greigová a Michael Christian, ktorí sa vydávali za kráľovnú Alžbetu II. a princa Charlesa - verejne vyjadrili ľútosť nad Saldanhovej smrťou, ale súčasne vyhlásili, že sa necítia byť zodpovední za kontroverzný telefonát. "Rozhodnutie nezáviselo od nás, my sme to len nahrali," uviedla Greigová. Britské médiá informovali, že 46-ročná Saldanhová, matka dvoch detí v tínedžerskom veku, nechala pred smrťou list na rozlúčku. Jeho obsah zatiaľ nie je známy.Incident s tragickou dohrou prešetruje aj londýnska nemocnica, ktorá uvítala gesto austrálskeho rádia o založení finančného fondu s minimálnym vkladom 500.000 dolárov na pomoc Saldanhovej rodine. Greigová a Christian v pondelok vo vysielaní austrálskej televízie uviedli, že tragédia zdravotnej sestry Jacinthy Saldanhovej nimi otriasla a ranila ich. Greigová na vysvetlenie telefonátu poznamenala, že neverili, že im to vyjde. "Mysleli sme, že pred nami sa o to pokúšali stovky ľudí. Bol to taký šialený nápad a my máme taký silný prízvuk, že sme ani na sekundu neverili, že by nás mohli prepojiť ďalej ako na recepciu, nieto ešte ku Kate (vojvodkyni z Cambridge)," dodala.Podľa niektorých dohadov Saldanhová zrejme vzhľadom na svoj indický pôvod nerozpoznala prízvuk moderátorov, preto ich prepojila priamo do izby vojvodkyne z Cambridge, kde ich službukonajúca zdravotná sestra informovala o zdravotnom stave tehotnej manželky princa Williama. Ruská prokuratúra včera na začiatku neverejného procesu v Moskve žiadala 12-ročné väzenie pre bývalého policajta Dmitrija Pavľučenkova, obvineného z organizovania vraždy poprednej novinárky Anny Politkovskej. Informovali o tom agentúry AP a DPA.
Bývalý zabávač britskej televízie BBC Jimmy Savile, ktorý zomrel vlani vo veku 84 rokov, je podozrivý v 199 prípadoch trestných činov vrátane desiatok znásilnení. Informovala o tom agentúra AP s odvolaním sa na miestnu políciu.Tá označila počet obvinení voči Savilovi vo veci sexuálneho obťažovania za "v Británii bezprecedentný". Obvinenia sa navŕšili po tom, ako päť žien počas televízneho vysielania v októbri vyhlásilo, že ich televízny moderátor pohlavne zneužil. Vyhlásenia spustili škandál, ktorý zatriasol televíziou BBC, obvinenou z toho, že nedokázala voči jeho činom zakročiť, pričom vyrábala programy oslavujúce jeho osobu.Polícia uviedla, že zostavuje správu o Savilových aktivitách, založenú na svedectvách jeho obetí, ktorú hodlá zverejniť začiatkom nasledujúceho roka. V stredu polícia sprístupnila aktualizáciu vyšetrovania Savilovho prípadu s nasledujúcimi detailami: bolo zaznamenaných 199 trestných činov v 17 policajných jurisdikciách, v ktorých Savile vystupuje ako podozrivý; bolo voči nemu vznesených 31 obvinení zo znásilnenia; vystúpilo 450 ľudí s informáciami týkajúcimi sa Savila, z ktorých sa väčšina týka pohlavného zneužitia; približne 140 ďalších ľudí oznámilo informácie vzťahujúce sa na Savila konajúceho s inými ľuďmi, alebo vzťahujúce sa na iných ľudí konajúcich osamotene.Väčšinu týchto ľudí tvoria ženy, ktoré boli v mladom veku pohlavne zneužité, dodáva polícia.Pri širšom vyšetrovaní prípadu doteraz zaistili sedem podozrivých na výsluch. Je medzi nimi aj bývalá popová hviezda Gary Glitter (68), vlastným menom Paul Gadd, či známy publicista Max Clifford, dodáva AP.Nijaké obvinenia z trestného činu zatiaľ neboli podané. BBC takisto ohlásila niekoľko vyšetrovaní ohľadom tvrdení o zneužití a postojov televízie počas Savilovej kariéry.
1.Televízne noviny – Markíza ; 2. NAJLEPŠIE POČASIE- TV JOJ ; 3. Modré z neba – Markíza ; 4. NOVINY TV JOJ- TV JOJ ; 5. Šport- TV JOJ ; 6. Recept na bohatstvo – zostrih- TV JOJ ; 7. Športové noviny – Markíza ; 8. Farma – Markíza ; 9. KRIMI – TV JOJ ; 10. KENO 10, Loto, Joker, Loto 5 z 35 – Markíza ; 11. 12 kôl- TV JOJ ; 12. Panelák- TV JOJ o
Hobit: Neočakávaná cesta Hobit: Neočakávaná cesta o
americkej televízie TNT uviedli, že súčasťou druhej série pokračovania
legendárneho seriálu Dallas (1978 - 1991) bude aj pohreb J.R. Ewinga, ktorého
stvárňoval herec Larry Hagman. Ten skonal 23. novembra vo veku 81 rokov.
Tvorcovia seriálu už skôr avizovali, že hercovo úmrtie chcú zakomponovať do
deja seriálu. Epizódu s Ewingovým pohrebom zatiaľ nenakrútili, údajne by sa
však v nej mali objaviť aj viacerí herci z pôvodného seriálu. Hagman účinkoval
aj v jeho pokračovaní, pričom pred smrťou stihol nakrútiť ešte šesť dielov
druhej série. Tá bude mať v USA premiéru 28. januára.
Larry Hagman sa
narodil 21. septembra 1931 v texaskom Fort Worth. Jeho otec Benjamin bol
právnikom a mama Mary Martin herečkou. Keď sa rodičia rozviedli, žil so starou
mamou v Los Angeles a neskôr s matkou v New Yorku. S herectvom začínal na
divadelných doskách, neskôr účinkoval v seriáloch a po množstve epizódnych úloh
sa do povedomia verejnosti dostal vďaka sitkomu Snívam o Jeannie (1965 - 1970).
Sláva prišla v roku 1978, keď sa na obrazovky televízie CBS dostal Dallas.
Seriál o bohatej naftárskej rodine Ewingovcov, v ktorom nebola núdza o intrigy,
klamstvá, rodinné roztržky, neveru či násilie, získal obrovskú popularitu a
Hagmana za jeho herecký výkon štyri razy nominovali na Zlatý glóbus. Herec mal za sebou
divoký život, bral LSD, fajčil marihuanu a s alkoholom začal už ako tínedžer,
pričom skončil až v roku 1992, keď mu lekár povedal, že má cirhózu a ak
neprestane piť, ostáva mu šesť mesiacov života. O tri roky neskôr mu
diagnostikovali rakovinu pečene, takže prestal fajčiť a o mesiac podstúpil
transplantáciu. V posledných rokoch svojho života začal verejne bojovať proti
cigaretám a propagoval ekologický spôsob života - dokonca nakrútil reklamu, v
ktorej ako J. R. Ewing hovorí o tom, že pred naftou uprednostnil solárnu
energiu. Po Hagmanovi zostala jeho manželka Maj, ktorú si vzal už v roku 1954 a
mal s ňou dve deti. Informácie
pochádzajú z webstránky www.hollywoodreporter.com a archívu agentúry SITA. ©2012,
súhlasu SITA a.s. a uvedených agentúr je výslovne zakázané.
Jacintha Saldanhová, ktorá spáchala samovraždu zrejme v dôsledku falošného
telefonátu ohľadom zdravotného stavu vojvodkyne z Cambridge, zanechala list pre
svoju rodinu. Jeho obsah zatiaľ nie je verejnosti známy, informoval dnes
britský denník The Daily Mail.
Saldanhová sa manželovi a deťom nezverila s tým, že bola priamou účastníčkou falošného
telefonátu dvoch moderátorov austrálskej rozhlasovej stanice, ktorí sa v ňom
vydávali za kráľovnú Alžbetu II. a princa Charlesa, aby sa dozvedeli o
zdravotnom stave tehotnej vojvodkyne z Cambridge. Obsah listu by podľa denníka
The Daily Mail mohol objasniť príčiny tragickej smrti zdravotnej sestry.
Hovorca rodiny, labouristický poslanec Keith Vaz, uviedol, že Saldanhovej
manžel Ben Barboza, jej deti - 14-ročná dcéra Lisha a 16-ročný Juval - chcú
"vedieť všetko", čo sa stalo za 48 hodín, ktoré uplynuli medzi
telefonátom a Saldanhovej smrťou. Vaz spresnil, že sa obrátili aj na Nemocnicu kráľa Eduarda VII., aby im
poskytla relevantné informácie. Vedenie nemocnice už deklarovalo, že v
súvislosti s falošným telefonátom sa začalo interné vyšetrovanie. Vaz však
nalieha, aby nemocnica bola ešte aktívnejšia.
Podľa slov poslanca Saldanhová pracovala počas týždňa v Londýne, na víkend sa
vracala do Bristolu. Jej rodina minulý piatok nesledovala správy, takže
návšteva polície, ktorá ich prišla informovať o Saldanhovej samovražde, ich
zastihla úplne nepripravených. Ako spresnil poslanec, ide o katolícku rodinu,
ktorá prežije prvé Vianoce cez matky a manželky.
Austrálska rozhlasová stanica 2Day FM - známa falošným telefonátom do
londýnskej nemocnice - chce všetky príjmy z reklamy získané do konca roka
poukázať do fondu pre rodinu zdravotnej sestry. Mediálna spoločnosť Southern
Cross Austereo (SCA) so sídlom v Sydney, ktorá vlastní stanicu 2DAY FM, do
založeného fondu vloží všetky príjmy z reklamy, získané do konca tohto roka, s
minimálnym príspevkom 525.000 dolárov. Nemocnica toto gesto privítala. Britský premiér David Cameron označil v utorok Saldanhovej smrť za tragédiu.
"Je absolútnou tragédiou, že sa to stalo a som presvedčený o tom, že každý
rozmýšľa nad tým, ako k tomu mohlo dôjsť," uviedol Cameron.
Palác sv. Jakuba, ktorý je sídlom princa Charlesa, vo svojom vyhlásení pre tlač
zdôraznil, že nikto z kráľovskej rodiny sa ohľadom falošného telefonátu
nesťažoval, "naopak, poskytli sme plnú a úprimnú podporu zdravotným
sestrám a zamestnancom nemocnice". Obaja moderátori 2DAY FM, Mel Greigová a Michael Christian, sa v pondelok za
svoj čin verejne - vo vysielaní austrálskej televízie - ospravedlnili. Uviedli,
že tragédia zdravotnej sestry Jacinthy Saldanhovej nimi otriasla a ranila ich.
Greigová na vysvetlenie telefonátu uviedla, že neverili, že im to vyjde.
"Mysleli sme, že pred nami sa o to pokúšali stovky ľudí. Bol to taký
šialený nápad a my máme taký silný prízvuk, že sme ani na sekundu neverili, že
by nás mohli prepojiť ďalej ako na recepciu, nieto ešte ku Kate (vojvodkyni z
Cambridge)," dodala.
Podľa niektorých dohadov Saldanhová zrejme vzhľadom na svoj indický pôvod
nerozpoznala prízvuk moderátorov, preto ich prepojila priamo do izby vojvodkyne
z Cambridge, kde ich službukonajúca zdravotná sestra informovala o zdravotnom
stave manželky princa Williama.

References: Súd 
 čl. 19
 čl. 21
 čl. 22
 čl. 46
 čl. 48
 čl. 10
 čl. 12
 čl. 36
 čl. 38
 čl. 6
 čl. 8
 súd 
 súd 
 súd 
 súd 
 súd